section_heading: Sveučilište
paragraph_text: Odlučio je pohađati sveučilište Marquette u Milwaukeeu, saveznoj državi Wisconsin. Tijekom prve godine, Wade je zbog kršenja NCAA pravila br. 48. nije mogao nastupati za svoju momčad. Kada je Wade na drugoj godini stekao pravo igranja, postao je prvim strijelcem Golden Eaglesa s 17.8 poena, predvodio konferenciju u ukradenim loptama (2.47), te je u prosjeku postizao 6.6 skokova i 3.4 asistencije po utakmici. Marquette je sezonu završila s omjerom 26-7, što je najbolji rezultat sveučilišta od sezone 1993./94. U sezoni 2002./03., Wade je predvodio Marquette kao prvi strijelac s 21.5 poena i sezonu završili s omjerom 27-6. Odveo je Golden Eaglese do prvog polufinala NCAA lige nakon 1997., kada su i osvojili prvenstvo. Nakon završetka sezone, Wade je od strane Associated Pressa izabran u All-American prvu petorku i time je postao prvim dobitnikom sa sveučilišta Marquette nakon 1978. godine. Njegove igre tijekom NCAA prvenstva 2003. (tzv. Midwest Regional) nisu prošle nezapaženo među tiskovnim medijima. Protiv velikih favorita i prvih nositelja prvenstva Kentuckya Wildcatsa, Wade je zabilježio triple-double učinak od 29 poena, 11 skokova i isto toliko asistencija. Njegov triple-double treći je takav učinak postignut u povijesti NCAA prvenstva. Pomogao je sveučilištu ući među četiri najbolje momčadi prvenstva, pobjedom protiv Wildcatsa 83:69, dok je Wade proglašen najkorisnijim igračem natjecanja. Odlučio je napustiti sveučilište i prijaviti se na NBA draft 2003. godine.